Terje Aronsen

Terje Aronsen (født 24. juni 1947) er en norsk forkjemper for kvensk språk og kultur. 16. mars 2015 ble han utnevnt til Ridder 1. klasse av Den Kongelige Norske St. Olavs Orden for arbeidet sitt.

Aronsen jobber som undervisningsleder på Kainun institutti - Kvensk institutt i Børselv. Han har jobbet for kvensk kultur siden 1970-tallet, og ble i 1987 første leder i Norske kveners forbund. 

Aronsen har også bidratt med ti oversettelser av salmer til kvensk til Norsk salmebok 2013, og vært sentral i arbeidet med å plukke ut de femten salmene på kvensk som er med i boken.

Utmerkelser 
 Kulturpris fra Porsanger kommune (1992)
 Norske Kveners Forbunds kulturpris (2012)
 Ridder 1. klasse av Den Kongelige Norske St. Olavs Orden (2015) for sin innsats for kvenene.

Referanser 

Norske salmediktere
Norske kulturarbeidere
Kvensk kultur
Personer fra Porsanger kommune
Fødsler i 1947
Riddere av 1. klasse av St. Olavs Orden